Faktor-Zertifikat | 8,00 | Short | EUR/JPY
+0,17 EUR 18.02.2020 16:27:32
-0,23 % 18.02.2020 16:28:06
Basispreis 133,9652 JPY
Reset Barriere 132,62 JPY
Letzte Aktualisierung (Brief/Geld) 18.02.2020 16:27:32
Tagestief 118,4692 JPY
Letzte Aktualisierung Kursindikation 18.02.2020 16:28:06 voer: September 2010
Die laaste paar dae se posts was almal vooraf geskeduleer, terwyl J sit in Hongarye by 'n konferensie en ek kerjakker bietjie by die see. 'n Groot apologie dus aan jul almal oor hoe skaars ek jul blogs gelees het die laaste ruk - ek sal opvang so gou ek weer tuis is.
Tot Wedersiens -
Posted by arcadia at 6:09 PM 0 comments
basil pesto en sampioen lasagne
Vandat die weer bietjie warmer is verkoop een van my gunsteling groenteverkopers by die Boeremark weer reuse bosse basil elke Saterdagoggend. Wat beteken dat ek deesdae omtrent elke week 'n potjie basil pesto maak. Ek gebruik wat ook al in die huis is – macadamianeute of kasjoeneute die laaste paar weke, maar ongelukkig nooit dennepitjies nie. Die goed is wragtag net te duur. Parmesaan is ook gewoonlik bo my budget, en ek vervang dit heel gelukkig met pecorino. Daarby saam natuurlik olyfolie en knoffel, en dit bly absoluut skokkend hoeveel meer vibrant so varsgemaakte bakkie pesto proe as die gebottelde weergawe.
Dis 'n koeler dag, en vir aandete layer ek die pesto saam met gebraaide sampioene en bechamelsous tussen lae lasagnevelle, die idee gesteel uit Nigel Slater se immergroen Kitchen Diaries. Bo-op nog 'n smackering fyn-gerasperde pecorino. Bak.
Posted by arcadia at 7:44 AM 2 comments
Tags: comfort food, groente, Koswinkels en markte, Nigel Slater is Die Waarheid, pasta, viva italia
antipasti, in Southampton
'n Reuse bord antipasti, verslind deur twee smoorverliefde donders een aand om 'n houttafel in die tuin, net voor skemer. Daar was stroke geroosterde lavash en klein driehoekies geroosterde volgraanbrood. Rypgemaakte cheddar, gloucester, cheshire en klein blokkies gemarineerde feta. 'n Bakkie groenolywe, 'n paar verlore stukkies gemarineerde artisjok, en songedroogde tamaties. Baie taramasalata. Slivers van 'n kilo jamón wat ons saamgebring het uit Spanje, 'n paar snytjies takbok salami, en van ons eie tuisgemaakte salm gravlax.
En baie witwyn.
Posted by arcadia at 8:29 PM 2 comments
Tags: bread, cheese, dierlike eiwit, viva italia
Ek gaan nie gou by Momofuku Milk Bar uitkom nie, maar hul koekies is tans in my oond. Dis bietjie soos 'n meer volwasse weergawe van my kinderpartytjietafel obsessie, die klassieke kombinasie van sout en asyn chips en Smarties. Die koekies bestaan uit deeg en wat ook al jy het wat in die huis rondlê, solank dit 'n kombinasie is van chips of pretzels of soutbeskuitjies en lekkergoed. Dis ietwat van 'n acquired taste, maar donder, die soet en sout flirtasie raak taamlik verslawend. Hou die deeg in die yskas, en bak elke aand vir jou warmes terwyl jy 'n glas wyn voor bedtyd drink.
Posted by arcadia at 5:20 PM 2 comments
Tags: americana, koek en poeding, nutritional slumming, restaurante
Posted by arcadia at 5:17 PM 2 comments
Flatbreads is wonderlik. Jy maak 'n bak deeg aan, laat rys, en bak soos jy nodig het. So kan jy 'n bak deeg hê wat staan op jou eetkamertafel en soos die week aangaan meer en meer genuanseerde geure ontwikkel soos die gluten begin rondspeel. Elke dag ruk jy jou houtbord en jou koekroller uit, gryp 'n handvol deeg en rol uit. Bak dit in 'n droë pan, waar dit meer en meer sal oppof soos wat die week aangaan. My gunsteling resep daarvoor kom uit Sam en Sam Clark se Casa Moro, waar jy die meel en gis en water meng en knie tot 'n sagte deeg, en dan so paar lepels olyfolie inknie vir nog 'n gladder tekstuur. Uiteindelik kan jy die deeg gebruik as wraps, make-shift tortillas, pizza deeg. Myne word vandag gebak en geëet saam falafelballetjies, vars oregano en tahina. Môre s'n sal weer gesmeer word met 'n dik lagie tahina, met versnipperde groenkool, sprietuie, avokado en geroosterde lam. Besprinkel met sumac, en maak seker jy gooi 'n klein bietjie olyfolie oor jou orige flatbread deeg om seker te maak dit droog nie uit nie.
Posted by arcadia at 5:17 PM 0 comments
Tags: brood bak, groente, Midde-Oos, Sam and Sam Clark, stapelvoedsel
Posted by arcadia at 6:13 PM 3 comments
Café de Paris botter
Ek mis Europa. Veral Frankryk. Veral die duur straatrestaurantjies wat ek nooit kan bekostig nie, met stoele op die sypaadjies wat uitkyk op die boulevards, met kerse en vars blomme en stuck-up Franse kelnertjies. En 'n spyskaart vol Franse clichés. Steak en frites, macarons, knoffelrige slakkies.
So in my kombuis in Arkadia braai ek 'n stukkie steak vinnig en vurig met die hele woonstel naderhand vol rook. En maak Café de Paris botter. Eers meng jy kappertjiesaad, salotte, en knoffel. Daarby kom nog Dijon mosterd, Worcestorsous, gerookte paprika. En kruie – pietersielie, dragon (o, dragon!), roosmaryn. 'n Bietjie suurlemoensap, sout en peper. Maak warm sodat al die geure amalgameer, vir so minuut of wat, en vou dan in by saggemaakte botter.
Laat die botter weer hard word, sny 'n stukkie af en sit op die steak pas uit die pan. En wens op 'n naweek in Parys.
Ns: Dit moet dalk genoem word dat Café de Paris botter nie dieselfde is as Café de Paris sous nie, wat ook saam met steak bedien word, en ook by Parisian bistros met mislike kelners. Die sous word volgens gerugte (die oorspronklike resep is 'n aartsgeheim) gemaak met hoenderlewertjies, room, tiemieblomme, Dijon mosterd en botter. Nóg 'n rede om Parys te besoek, sê ek.
Posted by arcadia at 5:03 PM 4 comments
Tags: condiments, dierlike eiwit, Franse heerlikhede, luste
Posted by arcadia at 4:58 PM 3 comments
My woonstel staan op sy kop. Daar is 20 tipes kaas wat in die yskas pronk, klomp pakkies Boeremark babagroente, en vyf liter Boeremark room. Die toonbanke in my kombuis is vol meel, so ook die vloer, en terwyl ek tik is daar 'n stuk shortcrust pastry wat besig is om uitgerol te word, een wat reeds uitgerol is en rus in die vrieskas, en een in die oond. Die res van die pastry is in die volgepropte yskas, en sal soos die res ook uiteindelik opeindig as Orangette se French Onion Tart, waarvan ek vandag 'n moerse klomp van moet produseer. Vanaand is die bekendstelling van my pa se nuwe digbundel, en ek en my ma moet sorg dat 80 mense almal genoeg kaas en wyn en quiche en crudites (retro baby, yeah) in die hand het. Ek bak ook poeding, 'n sjokolade truffelkoek met 'n kombinasie van gesmelte donkersjokolade en styfgeklopte room wat bymekaar ingevou word en dan hemelhoog gesmeer word oor 'n beskuitjiekors. Daar's 'n paar redes hoekom jy hierdie koek moet bak – dit bak vinnig, een koek gee veel meer mense poeding as wat jy aanvanklik sou verwag, en almal is oneindig impressed, salig onbewus van die feit dat enige iets met genoeg room en sjokolade in orgasmies sal wees.
Ns: En my hele kattebak is vol wyn. Oy vey.
Posted by arcadia at 4:48 PM 1 comments
Tags: koek en poeding, ons is awesome, partytjies en dinner parties, veel room
orecchiette met pancetta en ertjies
Die dag word opgeneem in skryf aan my M. Middagete is 'n viering van die lente, orecchiette met die seisoen se eerste ertjies, en tuisgemaakte pancetta. Met bietjie knoffel en rissie, 'n klein bergie pecorino, en 'n reuse handvol gesnipperde vars kruisement, grasuie en pietersielie (flatleaf, ek is nie 'n fan van die ander tipe nie). Vanmiddag is ek steeds skrywend, met 'n glas limoncello met sodawater in die hand, wat J se ouers verlede jaar gemaak het. Yskoud, heerlik.
Ons is iewers die eerste lentereën beloof, maar die lug hier is nog hittig met geen wolke in sig. Hoe lieflik die nuwe seisoen.
Tags: groente, pasta, viva italia
seville, en bacalhau croquettas
In Seville, waar ons deur die strate soek na iets om te eet en ons trompop loop in 'n Corpus Christi-prosessie. 'n Goue Maria, altar boys in goue brokaatpakkies en wierook wat deur die strate geswaai word. Later die aand is ons weer in 'n straatkafee, hierdie keer een wat slegs 'n verskeidenheid vars diepgebraaide kos bedien - chiperones, boquerones, en bacalhau croquettas. Ons koop 'n baksel van die salt cod croquettas, twee bottels bier, en staar vir die nag.
Posted by arcadia at 5:18 PM 1 comments
Tags: comfort food, Glaukus, in die vreemde, Spanje
lente en 'n sjokolade gateau
As klein dogtertjie het my ma elke jaar op die eerste dag van September 'n koek gebak. Dit was die middelpunt van 'n klein lentepartytjie wat sy vir ons kinders gehou het, met 'n tafeltjie wat uit die huis na die grasperk gedra is met 'n tafeldoekie, 'n beker vol koeldrank en 'n bak vol chips. En die koek. Gewoonlik 'n vanieljekoek versier met klomp Smarties, of 'n sjokolade plaatkoek wat in groot blokke gesny is en wat mens in een hand kon vasgryp terwyl jy deur die tuin hardloop.
Baie jare later probeer ek steeds daardie lentes herleef. Ek sit haar tradisie voort. Bak elke jaar op 1 September 'n koek, sit dit voor aan gaste en eet stadig slivers daarvan terwyl ek in die nag uitkyk oor die stad.
En vandag begewe ek myself in Orangette se sjokolade gateau, wat bestaan uit slegs donker sjokolade, eiers, suiker en botter. Die winter's verby.
Posted by arcadia at 4:16 PM 0 comments